Okresná prokuratúra Zvolen 
Trhová 7, 960 19 Zvolen 1 	

Sp. zn. : 2 Pv 88/14/6611	Zvolen, 13.6.2014
EEČ : 2-51-104-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedené poverenou príslušníčkou OR PZ OPP OO PZ XXXXX pod ČVS: XXXXX na tom skutkovom základe, že aj napriek tomu, že mu bola rozsudkom samosudkyne Okresného súdu XXXXX č.k. XXXXX zo dňa 20.02.2001 právoplatným dňa 07.03.2001 uložená povinnosť prispievať na výživu mal. detí XXXXX, nar. XXXXX sumou 1 000,-- Sk (33,19 €) mesačne a na XXXXX nar. XXXXX sumou 500,-- Sk (16,60 €) mesačne, t.j. spolu 1 500,-- Sk (49,79 €) mesačne počnúc dňom 01.03.2001 vždy do 15-teho dňa vopred k rukám matky detí XXXXX, XXXXX, bytom  XXXXX, XXXXX prechodne bytom XXXXX, XXXXX si túto svoju zákonnú povinnosť v meste XXXXX, okr. XXXXX a na iných miestach v období od septembra 2012  do 13.06.2014 riadne a včas neplnil, keď na výživné zaplatil len v mesiaci október 2012 sumu 50 €, pričom v tomto období nebol evidovaný v registri poistencov sociálnej poisťovne, od 01.07.2013 mu bola priznaná dávka v hmotnej núdzi, do 07.07.2013 nebol zaradený v evidencii uchádzačov o zamestnanie, kde bol zaradený až dňom 08.07.2013, čím si sám privodil stav bez hmotného zabezpečenia a spôsobil tak na výživnom voči oprávnenej XXXXX, nar. XXXXX dlh vo výške 497,74 €, keď následne dňa 21.03.2014 na výživné zaplatil sumu 165,95 € na dcéru XXXXX a sumu 298,59 € na syna XXXXX

lebo zanikla trestnosť činu.

Odôvodnenie:
	Uznesením poverenej príslušníčky OR PZ OPP OO PZ XXXXX ČVS: XXXXX zo dňa 02.02.2014 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX, nar. XXXXX vo Zvolene pre prečin zanedbania povinnej výživy podľa §207 ods. 2 Tr. zákona na tom skutkovom základe, že aj napriek tomu, že mu bola rozsudkom samosudkyne Okresného súdu XXXXX č.k. XXXXX zo dňa 20.02.2001 právoplatným dňa 07.03.2001 uložená povinnosť prispievať na výživu mal. detí XXXXX nar. XXXXX sumou 1 000,-- Sk (33,19 €) mesačne a na XXXXX, nar. XXXXX sumou 500,-- Sk (16,60 €) mesačne, t.j. spolu 1 500,-- Sk (49,79 €) mesačne počnúc dňom 01.03.2001 vždy do 15-teho dňa vopred k rukám matky detí XXXXX, XXXXX, bytom  XXXXX, XXXXX, prechodne bytom XXXXX (Ubytovňa), si túto svoju zákonnú povinnosť v meste XXXXX, okr. XXXXX a na iných miestach v období od septembra 2012 do 02.02.2014 riadne a včas neplnil, keď na výživné zaplatil len v mesiaci október 2012 sumu 50 €, pričom v tomto období nebol evidovaný v registri poistencov sociálnej poisťovne, od 01.07.2013 mu bola priznaná dávka v hmotnej núdzi, do 07.07.2013 nebol zaradený v evidencii uchádzačov o zamestnanie, kde bol zaradený až dňom 08.07.2013, čím si sám privodil stav bez hmotného zabezpečenia a spôsobil tak na výživnom voči oprávnenej XXXXX, nar. XXXXX dlh vo výške 430,95 €.

	Obvinený XXXXX v prípravnom konaní potvrdil, že si je vedomý svojej vyživovacej povinnosti, ktorú neplnil riadne a včas od septembra 2012. Poukázal na rozsudok Okresného súdu XXXXX sp. zn. XXXXX zo dňa 04.09.2013 právoplatný dňa 15.11.2013, ktorým mu od 17.07.2013 bola zrušená vyživovacia povinnosť na dcéru XXXXX. Potvrdil, že na výživné zaplatil len sumu 50 € v mesiaci október 2012 a následne prestal platiť z dôvodu, že si nevedel nájsť prácu. Od 20.03.2012 do 11.06.2012 pracoval v spoločnosti XXXXX, za čo mu však nebola vyplatená mzda, preto ukončil pracovnú dohodu. Následne sa nešiel zaevidovať na ÚPSVaR, nakoľko mal možnosť vykonávať brigádnickú prácu, avšak k uzatvretiu zmluvy nedošlo. Až keď sa mu nepodarilo zohnať zamestnanie, zaevidoval sa dňa 08.07.2013 na ÚPSVaR vo Zvolene. Od 01.07.2013 mu zároveň bola priznaná dávka v hmotnej núdzi vo výške 62,50 €, ale v skutočnosti dostáva len sumu 52,50 €, lebo spláca dlh do VšZP. Svoje konanie oľutoval a prejavil snahu uhradiť dlžné výživné.  

	Svedkyňa - poškodená XXXXX, XXXXX v prípravnom konaní uviedla, že obvinený neuhrádzal výživné pravidelne od mesiaca september 2012. V mesiaci október 2012 zaplatil na výživné sumu 50 € a následne jej dňa 21.03.2014 poštovou poukážkou zaslal celé dlžné výživné 298,59 € na syna XXXXX a sumu 165,95 € ako dlžné výživné na dcéru XXXXX čím zaplatil celé dlžné výživné. Deti počas neplnenia vyživovacej povinnosti zo strany obvineného netrpeli núdzou. Od mesiaca marec 2014 obvinený pravidelne uhrádza výživné na syna XXXXX vo výške 16,60 €, keď na dcéru XXXXX už nemá vyživovaciu povinnosť. 

	Do spisového materiálu boli zabezpečené listinné dôkazy a to rozsudok OS XXXXX č.k. XXXXX zo dňa 20.02.2001 právoplatný dňa 07.03.2001, ktorým bola obvinenému určená vyživovacia povinnosť, rozsudok OS XXXXX č.k. XXXXX zo dňa 04.09.2013 právoplatný dňa 15.11.2013, ktorým bola zrušená vyživovacia povinnosť obvineného voči dcére XXXXX, XXXXX počnúc dňom 17.07.2013, fotokópie rodných listov detí, fotokópie poštových peňažných poukazov, z ktorých bolo zistené, že obvinený dňa 05.10.2012 zaplatil na výživné sumu 50 €, dňa 21.03.2014 sumu 165,95 € ako zameškané výživné na dcéru XXXXX a dňa 21.03.2014 sumu 298,59 € ako zameškané výživné na syna XXXXX. Ďalej boli do spisového materiálu zabezpečené fotokópia rozhodnutia riaditeľa SOŠ XXXXX č. XXXXX zo dňa 18.02.2013 o prerušení štúdia XXXXX, nar. XXXXX, potvrdenie o poberaní prídavkov na deti za roky 2013-2014, uznesenie samosudkyne Okresného súdu XXXXX č.k. XXXXX zo dňa 07.08.2012 právoplatné dňa 11.10.2012, ktorým bolo zastavené trestné stíhanie obvineného pre prečin zanedbania povinnej výživy podľa § 207 ods. 1 Tr. zákona za obdobie od augusta 2011 do 07.08.2012 a rozsudok XXXXX sp. zn. XXXXX zo dňa 03.02.2014 právoplatný dňa 19.02.2014, ktorým bol obvinený uznaný vinným z prečinu zanedbania povinnej výživy podľa § 207 ods. 1 Tr. zákona pre neplnenie vyživovacej povinnosti voči maloletej XXXXX, XXXXX za obdobie od 01.07.2012 do 03.02.2014. 

	Zo správ k osobe obvineného bolo zistené, že tento bol v roku 2012 1-krát priestupkovo postihnutý pre priestupok proti občianskemu spolunažívaniu podľa § 49 ods. 1  písm. d/ Zákona o priestupkoch, je poberateľom dávok v hmotnej núdzi a príspevkov k dávke od 01.07.2013 vo výške 62,50 €, je evidovaný ako uchádzač o zamestnanie na ÚPSVaR XXXXX od 08.07.2013, bol zamestnaný na dohodu v spoločnosti XXXXX od 20.03.2012 do 11.06.2012 a nepoberá žiadnu dávku vyplácanú sociálnou poisťovňou. 

	Z odpisu RT obvineného bolo zistené, že tento bol doposiaľ 1-krát súdne trestaný a to rozsudkom XXXXX sp. zn. XXXXX zo dňa 03.02.2014 právoplatným dňa 19.02.2014 pre prečin zanedbania povinnej výživy podľa § 207 ods. 1 Tr. zákona, za čo mu bol uložený trest odňatia slobody vo výmere 4 mesiace so skúšobnou dobou v trvaní 18 mesiacov do 20.08.2015. 

	Podľa § 207 ods. 2 Tr. zákona, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného, potrestá sa odňatím slobody až na tri roky.

	Podľa § 122 ods. 13 Tr. zákona, ak obvinený pokračuje v konaní, pre ktoré je stíhaný, aj po oznámení vznesenia obvinenia, posudzuje sa také konanie od tohto procesného úkonu ako nový skutok; to neplatí, ak ide o trestný čin zanedbania povinnej výživy podľa § 207. V takom prípade ide o pokračovanie konania až do doby, kým je vyhlásený rozsudok súdu prvého stupňa alebo pokiaľ sa súd druhého stupňa neodobral na záverečnú poradu.

	Podľa § 86 ods. 1 písm. a/ Tr. zákona, trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Tr. poriadku, prokurátor zastaví trestné stíhanie, ak zanikla trestnosť činu.
	
	Pre trestnosť činu sa vyžaduje naplnenie všetkých znakov skutkovej podstaty toho ktorého trestného činu (subjekt, subjektívna stránka, objekt, objektívna stránka). Vykonaným prípravným konaním bolo preukázané, že obvinený naplnil všetky znaky skutkovej podstaty prečinu zanedbania povinnej výživy podľa § 207 ods. 2 Tr. zákona, keď ako povinný subjekt neplnil svoju zákonnú povinnosť deklarovanú mu rozsudkom Okresného súdu XXXXX riadne a včas aj napriek tomu, že bol v tomto období zamestnaný a do 07.07.2013 nebol zaradený v evidencii uchádzačov o zamestnanie, čím sa jej plneniu vyhýbal. 

	Nakoľko však obvinený preukázateľne ku dňu tohto rozhodnutia splnil svoju povinnosť dodatočne a teda skôr, než sa súd odobral na záverečnú poradu a jeho konanie nemalo trvalo nepriaznivé následky, bol namieste postup v zmysle ustanovenia § 215 ods. 1 písm. h/ Tr. poriadku. 

	Preto som rozhodla tak, ako je uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Šimiaková
prokurátorka